
Ehitusloa ning kirjaliku nõusoleku väljastamine

1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks Lehise tn 53 kinnistu omanikult laekusid: 
ehitusloa taotlus aiamaja katusekatte, akende, välisuste vahetamiseks ning välisseinte soojustamiseks ja vooderdamiseks; 
kirjaliku nõusoleku taotlus kasvuhoone püstitamiseks;

Taotlustele on lisatud ehitusprojekt, töö nr 04-04.2013, FIE Alevtina Petrova, ning riigilõivu maksekorraldus. Ehitusprojekt on heaks kiidetud Ida-Eesti Päästekeskuse poolt ning kooskõlastatud Lehise tn 53 kinnistu omanikuga ning naaberkinnistute Lehise 52 ja 54 omanikega. 

Ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projekt on kooskõlastatud peaarhitektiga. 
Esitatud dokumentides ehitusseaduse §24 toodud ehitusloa ning § 16 lõikes 4 toodud kirjaluku nõusoleku väljastamise keeldumise põhjused puuduvad. Seega, ehitusloa ning kirjaliku nõusoleku väljastamiseks takistusi ei ole. 

2.    ÕIGUSLIKUD ALUSED

2.1. Ehitusseaduse §16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2.

2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.3. Narva linna ehitusmääruse § 24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

2.4. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus ehitusseaduse § 16 lõike 5 alusel välja anda kirjalikke nõusolekuid ja õigus keelduda neid väljastamast.

3. OTSUS

3.1.Väljastada Lehise tn 53 ehitusluba asuva aiamaja katusekatte, akende, välisuste ning välisseinte rekonstrueerimiseks;

3.1. Väljastada Lehise tn 53 kinnistule kirjaliku nõusoleku  kasvuhoone püstitamiseks

4. RAKENDUSSÄTTED

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

